สวัสดีค่ะ พอดีหยุดทานยาคุม 1 เดือนค่ะ แล้วมีอะไรกับแฟนหลังจากวันที่ประจำเดือนขาด 1 วัน แต่แฟนหลั่งข้างนอกค่ะ ตอนนี้ประจำเดือนมาช้าไป 14 วัน ค่ะ มีโอกาสท้องไหมคะ เพราะเคยหยุดยาคุม แล้วเคยมาไม่ตรงเวลาเกือบเดือนค่ะ
สวัสดีค่ะ เมื่อหยุดทานยาคุมกำเนิดไปแล้ว ฤทธิ์ในการป้องกันการตั้งครรภ์ก็จะหมดลงทันที ดังนั้น หากมีเพศสัมพันธ์ ก็จะมีโอกาสตั้งครรภ์ได้ โดยหากใช้วิธีการหลั่งนอก ก็จะมีโอกาสตั้งครรภ์ได้พอควรค่ะ ดังนั้น หากประจำเดือนยังไม่มา ก็ควรตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนยังไม่มา ก็อาจเกิดจากการที่รังไข่ยังไม่กลับมาทำงานเป็นปกติหลังจากที่หยุดทานยาคุมไป หรือมีสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น